
OBRAZLOŽENJE UZ POLUGODIŠNJI IZVJEŠTAJ O IZVRŠENJU 
FINANCIJSKOG PLANA ZA 2026. GODINU 
 
Na temelju Zakona o proračunu (NN br. 87/08, 136/12, 15/15 i 144/21) i Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 1/20, 147/20 i 85/23) Srednja škola Obrovac podnosi Školskom odboru polugodišnji izvještaj o izvršenju financijskog plana za razdoblje od 1. siječnja do 30. lipnja 2026. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana.  
 
Izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar razdoblja. U prilogu je Polugodišnji izvještaj o izvršenju financijskog plana za 2026. godinu gdje se nalaze sljedeći tabelarni pregledi: Opći dio polugodišnjeg izvještaja o izvršenju financijskog plana sadrži Sažetak računa prihoda i rashoda te računa financiranja, Račun prihoda i rashoda po ekonomskoj klasifikaciji, izvorima financiranja i funkcijskoj klasifikaciji, te Posebni dio izvještaja prikazan prema programskoj klasifikaciji.  Uspoređivani su svi elementi polugodišnjeg izvršenja 2026. u odnosu na polugodišnje izvršenje 2025. te plan 2026. u odnosu na polugodišnje izvršenje 2026. godine.  
 


1. OPĆI DIO POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 
Iz sažetka Računa prihoda i rashoda vidljivo je ostvarenje ukupnih prihoda, uključujući preneseni višak iz prethodne godine, u iznosu 589.267,79 EUR,  dok ukupni rashodi do kraja izvještajnog razdoblja iznose 567.507,63 EUR. Shodno tome, višak prihoda raspoloživ u sljedećem razdoblju iznosi 21.760,16 EUR. 
Iz podataka je vidljivo ostvarenje većih prihoda (indeks 112,49) i rashoda (indeks 112,55) u odnosu na prošlo izvještajno razdoblje (2025.), dok je ostvareno 51,90% prihoda, odnosno 49,98% rashoda od plana za 2026. godinu. 
 
1.1.Račun prihoda i rashoda prema ekonomskoj klasifikaciji 
1.1.1. Prihodi 
Ukupni prihodi sastoje se od prihoda poslovanja (6), koji su ostvareni u iznosu 576.505,49 EUR u 2026. godini, i viška prihoda (9) ostvarenih u iznosu 12.762,30 EUR. 
Prihodi iz skupine 63 Pomoći iz inozemstva i od subjekata unutar općeg proračuna ostvareni su u iznosu 507.421,16 EUR. Uspoređujući izvršenje za 2026. godinu s izvršenjem prethodne godine vidljiv je porast od 10,73% dok je ostvareno 51,95% plana za 2026. godinu. Spomenuta skupina prihoda 63 sastoji se od podskupine 636 Pomoći proračunskim korisnicima iz proračuna koji im nije nadležan. Prihodi se odnose na pomoći Ministarstva znanosti, obrazovanja i mladih za redovne plaće zaposlenika koje su porasle u promatranom razdoblju zbog novog Zakona o plaćama i visine materijalnih naknada za 2026. godinu te iznose 497.401,16 EUR. 
Skupina prihoda 65 Prihodi od upravnih i administrativnih pristojbi, pristojbi po posebnim propisima i naknada sastoji se od 652 Prihodi po posebnim propisima koji su ostvareni 1.870,00 (47,80% manje u odnosu na prošlo izvještajno razdoblje, a 93,50% planiranih prihoda). 
66 Prihodi od prodaje proizvoda i robe te pruženih usluga i prihodi od donacija ostvareni su u ukupnom iznosu 5925,36 EUR. Vidljiv je porast za 61,28% u odnosu na 2025. godinu, a izvršeno je 2,16% više od planiranih prihoda. Odnose se na prihode od pruženih usluga i prihode od donacija. Prihodi od pruženih usluga odnose se na najam školskog prostora,. Škola je primila donacije od raznih tvrtki u ukupnom iznosu od 1.200,00 EUR za organizaciju maturalnog plesa 2026. godine i isplatu inozemnih dnevnica od turističke agencije. 
Prihodi iz skupine 67 Prihodi iz nadležnog proračuna i od HZZO-a temeljem ugovornih obveza ostvareni su u iznosu 61.288,97 EUR. Sastoje se od 6711 Prihoda iz nadležnog proračuna za financiranje rashoda poslovanja, te je ostvareno 42,16% plana za 2026. godinu. 
1.1.2. Rashodi 
U promatranom izvještajnom razdoblju ostvareno je 50,01% planiranih rashoda za 2026. Ukupni rashodi od 1. siječnja do 30. lipnja za 2026. godinu iznose 567.507,63 EUR, a sastoje se od Rashoda poslovanja (3). U odnosu na prošlo izvještajno razdoblje utrošeno je 12,55% više ukupnih rashoda, a ostvareno je 50,01% plana. 
Rashodi za zaposlene (31) izvršeni su 51,63% u odnosu na plan, a 11,15% više u odnosu na prošlo izvještajno razdoblje. Povećanje rashoda rezultat je povećanja plaća prema novom Zakonu o plaćama te materijalnih prava zaposlenih prema Temeljnom kolektivnom ugovoru. 
Materijalni rashodi (32) ostvareni su u iznosu od 62.036,48 EUR, što predstavlja povećanje u odnosu na 2025. (indeks 123,34), te 39,29% plana. 
2.1. Izvještaj o prihodima i rashodima prema izvorima financiranja 
Škola se financira sredstvima Ministarstva znanosti, obrazovanja i mladih (plaće i doprinosi na plaće, druga prava radnika iz Kolektivnog ugovora),  te sredstvima Zadarske županije  (materijalni izdaci) kao i vlastitim sredstvima (najam prostora). 
Izvor 1 – u ovaj izvor spadaju sredstva dobivena od nadležnog proračuna za javne potrebe, e-tehničara, projekt Pomoćnici u nastavi.
 
Izvor 3 – vlastiti prihodi – ostvareno je 12,51% više planiranih prihoda za 2026. godinu, odnosno 64,41% više od prošlog izvještajnog razdoblja.  
 
Izvor 41 – prihod za posebne namjene – indeks izvršenja prihoda u odnosu na prethodnu godinu iznosi 52,20 % odnosno 93,50 % za 2026. godinu.
Izvor 50 – državni proračun – prihodi od državnog proračuna odnose se na prihode za financiranje plaća i doprinosa na plaće, prava radnika iz Kolektivnog ugovora, higijenskih potrepština.  
Izvor 6 – donacije – indeks izvršenja donacija iznosi 150,00% u odnosu na 2025. godinu.
 
2. POSEBNI DIO POLUGODIŠNJEG IZVJEŠTAJA O IZVRŠENJU FINANCIJSKOG 
PLANA ZA 2025. GODINU 
 
3.1.Polugodišnji izvještaj o izvršenju financijskog plana za 2026. godinu prema programskoj klasifikaciji 
PROGRAM 2204 – SREDNJE ŠKOLSTVO STANDARD 
Program je namijenjen financiranju materijalnih rashoda Škole i rashoda za zaposlene kao temeljnih potreba za poslovanje Škole. Programom su obuhvaćene aktivnosti Djelatnost srednjih škola i Administracija i upravljanje.  
Aktivnost A2204-01 Djelatnost srednjih škola  
Sredstva iz ove aktivnosti osigurana su iz izvora 451 F.P. i dodatni udio u por. na dohodak, a služe financiranju rashoda poput troška prijevoza zaposlenika na posao i s posla, službena putovanja i usavršavanje zaposlenika, materijalnih rashoda poput uredskog materijala, materijala za čišćenje i higijenu, materijala za tekuće i investicijsko održavanje, rashoda za usluge (komunalne, zakupnine i najamnine, računalne, intelektualne i dr.) i ostalih rashoda povezanih s redovnim poslovanjem Škole. Unutar ove aktivnosti utrošeno je 38,05 % plana. 
Aktivnost A2204-07 Administracija i upravljanje 
Unutar ove aktivnosti osigurana su sredstva za podmirenje rashoda plaća djelatnicima, doprinosa na plaće, rashoda za materijalna prava zaposlenika i rashoda za naknade za nezapošljavanje invalida sredstvima dobivenim od Ministarstva znanosti, obrazovanja i mladih. Unutar aktivnosti utrošeno je 51,31% od planiranog. 
 
PROGRAM 2205 – SREDNJE ŠKOLSTVO - IZNAD STANDARDA 
Program je namijenjen financiranju aktivnosti Javne potrebe u prosvjeti, Podizanje kvalitete i standarda u školstvu, Projekt e-škole i Zalihe menstrualnih potrepština. 
Aktivnost A2205-01 Javne potrebe u prosvjeti 
Rashodi se financiraju iz izvora 11 Opći prihodi i primici, a odnose se na potrebe zatražene od Zadarske Županije. Ukupno je planirano 3.625,00 EUR. U promatranom razdoblju sredstva nisu utrošena. 
Aktivnost 2205-12 Podizanje kvalitete i standarda u školstvu 
Podizanje kvalitete i standarda u školstvu planirano je u iznosu 16.400,00 EUR aktivnosti  dok je . Aktivnost se financira iz vlastitih prihoda Škole, sredstvima Ministarstva znanosti, obrazovanja i mladih, prihodima za posebne namjene, donacijama i prenesenim viškom prihoda. 
Izvršenje u odnosu na plan prema izvorima financiranja: 
· Izvor 31 – Vlastiti prihodi – indeks 0,00 
· Izvor 41 – Prihodi za posebne namjene – indeks 85,00
· Izvor 50 – Državni proračun – indeks 0,00 
· Izvor 61 – Tekuće donacije – indeks 50,63 
· Izvor 42035 – Višak prihoda poslovanja – indeks 66,67

Aktivnost A2205-34 Projekt e-škole 
[bookmark: _Hlk235619661]Utrošeno je 398,16 EUR za usluge tehničke podrške, a planirano je 730,02 EUR (54,54% plana) iz izvora financiranja 11 Opći prihodi i primici. 
Aktivnost A2205-37 Zalihe menstrualnih potrepština 
Iz Državnog proračuna doznačeno je 207,00 EUR za nabavu materijala za higijenske potrebe i njegu i sredstva će se utrošiti do kraja sedmog mjeseca.


Aktivnost A4301-67  Projekt Pomoćnici u nastavi
Planirano je 13.224,04 EUR za projekt Pomoćnika u nastavi, a utrošeno 9.470,51 EUR (71,62% plana) iz izvora financiranja 11 Opći prihodi i primici.

Aktivnost A4307-75  Projekt ERASMUS KA 210-SCH-00350697 SŠ Obrovac
U prvom polugodištu 2026. godini utrošeno je 2.181,70 EUR za projekt Erasmus ( sredstva dobivena od Europske unije) što čini indeks od 25,61 od preostalog iznosa predujma od 8.520,00 EUR .
                                                                                               

                                                                                                    Ravnatelj:
                                                                                              Jurica Ćurko, prof.

